stanford-oval/wikipedia huggingface dataset:
Tabligh

Tabligh-kokous Malesiassa 2009.
Tablighi Jamaat on Intian niemimaalla syntynyt pietistinen ja lähetyshenkinen uskonnollinen liike, joka  kuuluu islamin sunnalaiseen suuntaukseen. Intiassa se on tärkein muslimien keskuudessa esiintyvä uskonnollinen herätysliike, ja se on saanut suosiota erityisesti koulutetun väen keskuudessa.
Liikkeen perusti Maulana Muhammad Ilyas vuonna 1927. Ilyas oli oppinut suufiopettaja, joka alkoi saarnata maaseudun kyläläisille aidosta islamista, joka perustui Koraaniin ja haditheihin, islamilaisen lain seuraamiseen sekä hurskauteen ja meditaatioon. Hän lähetti oppilaitaan myös muihin maalaiskyliin.
Liike sai suosiota varsinkin Pohjois-Intiassa. Intian itsenäistyttyä liike jakaantui siitä irtautuneisiin maihin eli Pakistaniin ja tästä vuonna 1971 eronneeseen Bangladeshiin. Nykyisin liike on levinnyt kaikkialle maailmaan. Malesiassa Tabligh on kiinnostanut etenkin koulutettuja muslimeita. Englannissa Bradfordin lähistöllä on koko Euroopan Tabligh-liikkeen keskus.
Guitar Hero: Modern Hits

| Guitar Hero: Modern Hits |
| --- | --- |

Kehittäjä:  Vicarious Visions
Julkaisija:  Red Octane
Jakelija:  Activision
Pelisarja:  Guitar Hero
Julkaistu:  9. kesäkuuta 2009
Lajityyppi:  musiikkipeli, rytmipeli
Pelimuoto:  yksinpeli, moninpeli
Ikäluokitus:  ESRB: E10+
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK   : 
Guitar Hero: Modern Hits on vuonna 2009 julkaistu Guitar Hero -pelisarjaan kuuluva musiikkipeli. Peli julkaistiin Nintendo DS:lle. Peli on jatko-osa Guitar Hero: On Tour Decadesille.
Kappalelista

12 Stones – ”Adrenalin”
AFI – ”Miss Murder”
Angels and Airwaves – ”Call to Arms”
Atreyu – ”Falling Down”
Black Tide – ”Shockwave”
Coldplay – ”Violet Hill”
Endeverafter – ”I Wanna Be Your Ma”
Evanescence – ”Sweet Sacrifice”
Fall Out Boy – ”This Ain’t A Scene, It’s An Arms Race”
Finger Eleven – ”Paralyzer”
Foo Fighters – ”All My Life”
Franz Ferdinand – ”The Fallen”
Kaiser Chiefs – ”Ruby”
Lenny Kravitz – ”Where Are We Runnin’?”
Modest Mouse – ”Dashboard”
Phantom Planet – ”Do The Panic”
Sum 41 – ”Still Waiting”
Tenacious D – ”The Metal”
The Bravery – ”Unconditional”
The Donnas – ”What Do I Have to Do”
The Duke Spirit – ”Lassoo”
The Fratellis – ”Chelsea Dagger”
The Kooks – ”Always Where I Need to Be”
The Offspring – ”Half-Truism”
The Strokes – ”Reptilia”
Weezer – ”Everybody Get Dangerous”
Wolfmother – ”Dimension”
Yellowcard – ”Lights and Sounds”
Israelin Ystävät

| Israelin Ystävät> Israels Vänner |
| --- | --- |

Perustettu:  1908
Tyyppi:  Kristillinen järjestö
Toimiala:  ystävyysseura
Kotipaikka:  Sairaalakatu 5–7 Tampere, Suomi
Toiminnanjohtaja:  Ilkka Vakkuri
Jäsenlehti:  Shalom-lehti
Aiheesta muualla
Sivusto
Infobox OKNimi-testi OK: 
Israelin Ystävät ry (ruots. Israels Vänner rf) on suomalainen vuonna 1908 perustettu yhteiskristillinen ystävyysseura, jonka tavoitteena on toimia Israelin "kansan ja valtion hengellisen, henkisen ja aineellisen jälleenrakentamisen edistämiseksi Jumalan Sanan pohjalta".
Toiminta

Yhdistys toimii sekä Suomessa että Israelissa, toimisto sijaitsee Tampereella. Suomessa Israelin Ystävät ry:llä on 93 paikallisosastoa ja 16 alueellista piiriä. Yhdistys järjestää myös valtakunnallisen tason toimintaa, seminaareja, konferensseja sekä organisoi vierailuja. Israelin Ystävät ry:n toiminnanjohtajana ja Shalom kustannus Oy:n toimitusjohtajana on toiminut 1990-luvulta asti teologian tohtori Ilkka Vakkuri.
Yhdistys kerää varoja ja avustaa useita kohteita Israelissa. Jäsenyys on avoin kaikille. Yhdistyksen jäsenlehti on nimeltään Shalom, jonka päätoimittajana toimii Ilkka Vakkuri. Vuonna 2004 yhdistyksen jäseninä oli 8428 henkeä, joista Shalom-lehden tilaajia oli noin 6 200.
Historia

Toiminnan alkujuuret juontavat vuoteen 1904 jolloin juutalais-kristitty ukrainalaissyntyinen pappi Naphtali Rudnitzky vieraili toista kertaa Suomessa ja Helsingissä perustettiin todennäköisesti "Israelin Ystävät Helsingissä" -niminen yhdistys.
Israelin Ystävät ry:n perustava kokous pidettiin 9. toukokuuta 1908 suomalaisen naisopiston juhlasalissa Helsingissä. Kokouksen puheenjohtaja oli sotarovasti Lindqvist. Rudnitzky oli myös läsnä tässä kokouksessa ja puhui. Kokouksessa hyväksyttyjen yhdistyksen sääntöjen 1§ sanoi yhdistyksen tarkoituksena olevan evankeliumin levittämisen Israelin kansan keskuuteen. 2§ totesi yhdistyksen toimivan evankelisessa hengessä kuitenkaan sitoutumatta mihinkään erityiseen kirkkokuntaan. Se on eräs Suomen vanhimpia edelleen toiminnassa olevia yhdistyksiä ja tiettävästi maailman toiseksi vanhin Israel-ystävyysseura.
Alkuvuosina yhdistys tuki erityisesti Naphtali Rudnitzkyn lähetystoimintaa Euroopan juutalaisten keskuudessa. Virallisesti yhdistys rekisteröitiin vuonna 1923, jolloin sillä oli paikallisyhdistyksiä Porissa, Tampereella ja Helsingissä. 1920-luvun alussa se toimi yhteistyössä Suomen Lähetysseuran kanssa auttaen muun muassa köyhiä juutalaisperheitä ja tukien satunnaisesti Aapeli Saarisalon työtä Palestiinassa. Euroopan juutalaisvainojen alettua 1930-luvulla yhdistys alkoi vuonna 1938 kerätä varoja juutalaispakolaisten auttamiseksi.
Toisen maailmansodan myötä toiminta epäsäännöllistyi ja etenkin suomenkielinen toiminta oli lamassa. Yhdistys toimi lähinnä suomenruotsalaisten parissa 1970-luvun alkuun saakka. Yhdistyksen suomenkielinen lehti, joka oli ilmestynyt nimillä Israelin Ystävä (1937–1940) ja Siionin sanomat (1941–1945) lakkasi ilmestymästä vuonna 1945. Vanhat jäsenet kuolivat tai jäivät pois toiminnasta, eikä uusia tullut juurikaan tilalle. Vuodesta 1944 vuoteen 1977 jäsenluku pysytteli 55:n ja 80:n välillä.
1960-luvulla vilkastunut Israel-matkailu lisäsi kiinnostusta myös yhdistystä kohtaan ja sen jäsenmäärä alkoi kasvaa. Vuonna 1968 jäseniä oli ollut vain 63, mutta 1977 jäsenmäärä oli kasvanut jo 3 645:een. Shalom-lehti alkoi ilmestyä vuonna 1972.
Kritiikkiä

Suomen Juutalaisten Seurakuntien Keskusneuvosto arvosteli tammikuussa 2008 voimakkaasti toiminnanjohtaja Ilkka Vakkurin lausuntoa Jeesuksesta ainoana tienä Jumalan yhteyteen. Keskusneuvoston mukaan lausunto ei kunnioita juutalaista vakaumusta. Kirjeessään 4. tammikuuta 2008 se sanoutui irti kaikesta yhteistoiminnasta Israelin Ystävät ry:n kanssa. Päätös purettiin myöhemmin ja Israelin Ystävillä on tällä hetkellä hyvät ja toimivat suhteet juutalaiseen seurakuntaan ja juutalaisyhteisöön.lähde?
Merkittäviä henkilöitä

Puheenjohtajat
1908: sotarovasti Lindqvist
1909–1910: pastori Valkama
1910–1919: sotarovasti Lindqvist
1919–1932: Sigfrid Hector
1950–1952: P. W. Lindahl
1952–1962: J. A. Hedman
1962–1967: Märtha Nickul
1967–1978: Olof Lundell
1978–1983: Per Wallendorf
1984–1988: Toivo Asikainen
1988–1990: Heikki Haapaniemi
1990–1991: Toivo Asikainen
1992–2000: Jouko Hovi
2001–2003: Tauno Pehkonen
2004–2013: Hannu Elo
2013– Anssi Joutsenlahti
Toiminnanjohtajat
1932–1971: Wanda Bolte
1971–1977: Holger Nystedt
1977–1980: Toivo Asikainen
1980–1989: Jukka Riippa
1990: vs. Erik Silvola
1990–1995: Jouko Neulanen
1995–1996: vs. Juhani Mattelmäki
1996– Ilkka Vakkuri
Kirjallisuutta

Eero Kuparinen, Hannu Elo, Erik Silvola, Pekka Sartola: Israelin Ystävät Ry 1908–2008.  Tampere:  Shalom-kustannus, 2008.
Aiheesta muualla

Israelin Ystävät ry:n sivusto
| n k Suomen lähetysneuvosto |
| --- | --- |
Jäsenyhteisöt:  Avainmedia  Evankelinen lähetysyhdistys  Fida International  Finlands svenska baptistsamfund  Finlands svenska metodistkyrka  Finlands svenska pingstmission  Good News Networking  IRR-TV  Israelin Ystävät  Kansan Raamattuseura  Kirkon lähetystyön keskus  Lähetysyhdistys Kylväjä  Lähetysyhdistys Rauhan Sana  Marttyyrien Ääni  Medialähetys Sanansaattajat  Missionskyrkan i Finland  Open Doors Finland  Operaatio Mobilisaatio  Patmos Lähetyssäätiö  Pelastusarmeija  Suomen Baptistikirkko  Suomen Evankelisluterilainen Kansanlähetys  Suomen Lepralähetys  Suomen Luterilainen Evankeliumiyhdistys  Suomen Lähetyslentäjät  Suomen Lähetysseura  Suomen Metodistikirkko  Suomen Pipliaseura  Suomen Vapaakirkko  Svenska Lutherska Evangeliföreningen  Wycliffe Raamatunkääntäjät  YWAM Finland
Johan Ollus

Johan (Johannes) Ollus (8. tammikuuta 1886 Vöyri – 26. joulukuuta 1939 Vöyri) oli suomalainen jääkiekkoilija.
Suomessa Ollus pelasi jääpalloa Polyteknikkojen Urheiluseurassa, jonka riveissä voitti Suomen mestaruuden 1909 niin jääpallossa kuin jalkapallossakin. Vuonna 1909 Ollus valittiin Palloliiton sihteeriksi.
1910 Ollus matkusti opiskelemaan Berliiniin Teknilliseen yliopistoon ja liittyi Berliner Schlittschuhclubin joukkueeseen. Hän kohosi nopeasti erääksi Euroopan parhaista jääkiekkoilijoista ja voitti joukkueensa riveissä kahdesti silloisen arvokkaimman mestaruuden jääkiekossa eli Championat de la Ligue Internationale de Hockey (LIHG) -turnauksen. Ollus voitti lisäksi vuosina 1912–1914 jääkiekon Saksan-mestaruuden.
Ollus valittiin Saksan Hockey Hall of Fameen 1988. Saksan jääkiekkoliiton tilastoissa hänelle on merkitty viisi pelattua ottelua Saksan maajoukkueessa.
Isänmaallisen sodan kunniamerkki

| Isänmaallisen sodan kunniamerkki |
| --- | --- |
 1. luokka
Palkitaan:  sankaruudesta suuressa isänmaallisessa sodassa
Maa:  Neuvostoliitto
Ensimmäinen palkinto:  1942
Isänmaallisen sodan kunniamerkki 2. luokka.
Isänmaallisen sodan kunniamerkki (ven. Орден Отечественной войны) oli neuvostoliittolainen kunniamerkki, joka myönnettiin sankaruudesta suuressa isänmaallisessa sodassa, joka oli Neuvostoliitossa ja siihen kuuluneissa valtioissa käytetty nimitys Saksan ja sen liittolaisten sekä Neuvostoliiton välisestä sodasta, toisen maailmansodan itärintamalla.
Isänmaallisen sodan kunniamerkki perustettiin 20. toukokuuta 1942, noin 11 kuukautta sodan alkamisen jälkeen. Se oli ensimmäinen sodan aikana perustettu kunniamerkki. Se voitiin antaa sodassa kunnostautuneelle sotilaille, turvallisuusjoukoille ja partisaaneille. Kunniamerkillä oli kaksi luokkaa, 1. ja 2. ja ne myönnettiin sankarillisen teon laadusta riippuen. Myöntämisperusteet olivat tarkoin määritellyt. Esimerkiksi ensimmäisen luokan kunniamerkki myönnettiin hävittäjälentäjälle, joka pudotti kolme viholliskonetta; sotilaalle, joka tuhosi kaksi raskasta tai kolme keskiraskata tai neljä kevyttä panssarivaunua jne. Se saatettiin myöntää myös liittolaisasevoimien sotilaille ja komentajille. Sodan aikana mitaleita jaettiin kaikkiaan noin 1 350 000 kappaletta.
Vuonna 1985, voiton 40-vuotisjuhlapäivänä merkki päätettiin myöntää kaikille sotaan osallistuneille veteraaneille. Tällöin jaettiin noin 7,5 miljoonaa kappaletta.
Ensimmäisen luokan kunniamerkin punatähden takainen ruusuke on kullanvärinen, kun toisen luokan merkissä se on hopean värinen.
Kunniamerkkiä jaettiin kahdessa luokassa:
I luokka
II luokka
Käännös suomeksi
Prescott Valley

| Prescott Valley |
| --- | --- |

 Koordinaatit: 34°36′8″N, 112°19′19″W 
Valtio:  Yhdysvallat
Osavaltio:  Arizona
Piirikunta:  Yavapain piirikunta
Hallinto:  
 – Pormestari:  Harvey C. Skoog
Pinta-ala:  
 – Kokonaispinta-ala:  100,10 km²
Korkeus:  1 532 m
Väkiluku (2018):  45 751
 – Väestötiheys:  457,1 as./km²
Aikavyöhyke:  UTC-7
 
 http://www.pvaz.net/ 
Infobox OKVirheellinen NIMI-arvo: 
Prescott Valley on kunta (town) Yavapain piirikunnassa Arizonan osavaltiossa Yhdysvalloissa. Sen pinta-ala on noin 100 neliökilometriä, ja vuoden 2018 arvion mukaan kunnassa asui 45 751 asukasta. Vuosina 2010–2018 Prescott Valleyn väkiluku nousi 17,7 prosenttia. Kunta sijaitsee Bradshaw ja Mingus-vuorten välisessä laaksossa Arizonan keskiosassa. Ilmasto on lämmin ympäri vuoden. Tammikuussa keskimääräinen lämpötila on 8,3 C° ja heinäkuussa 28,0 C°. Vuosittainen sadanta on noin 555 millimetriä.
Jouni Palander

Jouni Palander (1945/1946 – 10. toukokuuta 2009 Tornio) oli suomalainen alppihiihtovalmentaja. Hänet tunnetaan parhaiten poikansa Kalle Palanderin valmentajana; tämä saavutti pujottelun maailmanmestaruuden 1999. Lisäksi Jouni Palander valmensi muun muassa Rukan alppilukiolaisia. Hän kuoli 63-vuotiaana keuhkosyöpään.
Jouni Palander palkittiin vuonna 2003 miesten yksilölajien Vuoden valmentajana. Opetusministeriö myönsi hänelle liikuntakulttuurin ja urheilun kultaisen ansioristin 2007.
Sometimes

| ”Sometimes” Britney Spears |
| --- | --- | --- |

Singlen tiedot
 Albumilta: …Baby One More Time
 Julkaistu: 30.huhtikuuta 1999
 Formaatti: CD
 Tuottaja(t): P. Magnuson, D. Kreuger
 Tyylilaji: Pop
 Kesto: 04.02
 Levy-yhtiö: Jive Records
Britney Spears muut singlet
| ”…Baby One More Time” 1998 | ”Sometimes” 1999 | ”(You Drive Me) Crazy” 1999 |
Sometimes on Britney Spearsin toinen single albumilta …Baby One More Time.
Listasijoituksia

| Lista (1999) | Paras sijoitus |
| --- | --- |
Australia: 2
Belgia (Flanderi): 1
Alankomaat: 1
European Hot 100: 7
Suomi: 4
Saksa: 6
Israel: 2
Mexico: 7
Espanja: 1
USA (Billboard Hot 100): 21
Lucky Luke (televisiosarja)

| Lucky Luke> The Adventures of Lucky Luke |
| --- | --- |
Tyyli:  western komedia
Kestoaika:  50 minuuttia
Luoja(t):  Stephen Hillenburg
Pääosissa:  Terence Hill Nancy Morgan Ron Carey Ruth Buzzi John Saxon
Alkuperämaa:  Italia, Yhdysvallat
Alkuperäiskieli:  englanti
Verkko:  Italia: Canale 5 Suomi: MTV3
Esitetty:  1991 – 1992
Tuotantokausia:  1
Jaksoja:  8
Tuotanto
Tuottaja(t):  Lucio Bompani
Vastaava(t) tuottaja(t):  Lauren Fraust
Ohjaaja(t):  Terence Hill Ted Nicolaou Richard Schlesinger
Säveltäjä(t):  Aaron Schroeder David Grover
Aiheesta muualla
IMDb
Lucky Luke on vuosina 1991–1992 tuotettu italialais-yhdysvaltalainen, Terence Hillin tähdittämä humoristinen western-televisiosarja, joka perustuu belgialaisen Morrisin ja Rene Goscinnyn Lucky Luke -sarjakuviin. Televisiosarja on jatkoa vuonna 1991 ilmestyneelle elokuvalle Lucky Luke - Lännen Nopein, joka oli myös samalla televisiosarjan pilotti.
Sarjaa kuvattiin Yhdysvalloissa New Mexicon, Coloradon ja Arizonan osavaltioiden alueilla.
Suomen televisiossa sarja esitettiin vuonna 1996 MTV3-kanavalla. Sarjan kaikki jaksot on julkaistu myös DVD:llä 4:3 kuvasuhteella. Alkuperäinen kuvasuhde on 1.37 : 1 ja 1.66 : 1.
Juoni

Lucky Luke on yksinäinen cowboy, joka osaa ampua varjoaan nopeammin. Hänet valtuutetaan pienen Daisy Townin kylän sheriffiksi, jonka rauhaa uhmaavat Daltonin veljekset.
Sarjan jaksoista kaksi perustuu Morrisin sarjakuviin ja yksi vuoden 1971 animaatioelokuvaan Lucky Luke – Daisy Town.
Musiikki

Musiikin pääteema on jaettu kahtia. "Lucky Luke rides again" -teeman ovat säveltäneet Aaron Schroeder ja David Grover, ja sen laulaa Roger Miller. "Lonesomest cowboy in the West" -teeman on säveltänyt ja myös esittää Arlo Guthrie.
Rooleissa

Terence Hill – Lucky Luke
Nancy Morgan – Lotta Legs
Ron Carey – Joe Dalton
Dominic Barto – William Dalton
Bob Gray – Jack Dalton
Fritz Sperberg – Averell Dalton
Etelä-Suomen Kaukopuhelin

Etelä-Suomen Kaukopuhelin Osakeyhtiö (Södra Finlands Interurbana Telefonaktiebolag) oli vuosina 1892–1935 toiminut suomalainen puhelinyhtiö, joka omisti kaukopuhelinverkon Etelä-Suomessa. Yhtiö pääkonttori sijaitsi Helsingissä Korkeavuorenkatu 37:ssä.
Ensimmäiset kaukopuhelinlinjat Suomeen rakennettiin vuonna 1884 Helsinki–Porvoo ja Turku–Naantali väleille. 1880-luvun loppuun mennessä kaikkien Etelä-Suomen kaupunkien välillä oli jo puhelinyhteys. Kaukopuhelinliikenteessä oli kuitenkin paljon teknisiä ongelmia ja näiden ratkaisemiseksi kaukopuhelinlinjojen omistajat perustivat Etelä-Suomen Kaukopuhelin Osakeyhtiön, joka sai toimiluvan 1894.
Yhtiön osake otettiin Helsingin pörssin listoille vuonna 1912, missä se pysyikin toiminnan loppuun asti. Yhtiö järjesti useita maksuttomia osakeanteja, joiden avulla osingonjakoa voitiin korottaa ilman, että osakekohtainen osinko nousi liikaa.
Ruotsalainen L. M. Ericsson alkoi ostaa 1930-luvun alussa yhtiön osakkeita niin että sen hallussa oli lopulta niistä 43 prosenttia. Tämä ulkomaalaisomistuksen kasvu herätti huolta Suomessa. Yhtiön katsottiin keskittyneen vain hyvin kannattavien linjojen rakentamiseen ja jättäneen syrjäseudut kokonaan huomiotta. Arvostelijoiden mielestä yhtiö jakoi osinkoina ne varat joita olisi pitänyt käyttää harvaan asuttujen alueiden puhelinverkon kehittämiseen.
Suomen valtio osti Ericssonin osuuden Etelä-Suomen Kaukopuhelimesta 1934. Posti- ja Lennätinlaitos lunasti 1. huhtikuuta 1935 yhtiön koko puhelinverkon ja muun omaisuuden 41 miljoonan markan hinnasta ja samalla yhtiön toiminta päättyi. Virallisesti yhtiö lakkautettiin 1937. Tämän jälkeen valtio vastasi kaukopuhelinliikenteestä ja yksityiset puhelinlaitokset toimivat paikallisesti. Valtio oli tullut mukaan puhelinalalle 1918 kun Suomi sai haltuunsa Venäjän lennätinlaitoksen sekä Venäjän armeijan Suomessa sijainneet puhelinverkot.
Aadamin ja Eevan elämä

| Mooseksen ilmestyskirja> Ἀποκάλυψις Μωϋσέως |
| --- | --- |

Alkuperäisteos
Kirjailija:  anonyymi kirjoittaja
Kieli:  koinee-kreikka
Genre:  apokryfinen kirjoitus
Julkaistu:  20 eaa. – 70 jaa.
Suomennos
Suomentaja:  Johannes Seppälä
Kustantaja:  Ortokirja ry
Julkaistu:  1982
Ulkoasu:  nidottu
Sivumäärä:  12 s.
ISBN:  951-95565-7-5
Löydä lisää kirjojaKirjallisuuden teemasivulta
Aadamin ja Eevan elämä (lat. Vita Adae et Evae) eli Mooseksen ilmestyskirja (m.kreik. Ἀποκάλυψις Μωϋσέως) on juutalainen pseudepigrafinen kirjoitus noin vuosien 20 eaa. ja 70 jaa. väliltä. Se kuuluu niin sanottuihin vanhatestamentillisiin apokryfeihin. Teksti on juutalaista perää, mutta se on myöhemmin muokattu kristillisempään suuntaan. Aadamin ja Eevan elämä on kirjoitettu jollakin seemiläisellä kielellä, mutta se on säilynyt vain kreikan ja kirkkoslaavin kielellä. Ainakin Nikodemuksen evankeliumi käyttää sitä lähteenään. Kirjasta tekee mielenkiintoisen se, että se ei sisällä yhtään gnostilaista ainesta, toisin kuin useat muut saman ajanjakson apokryfiset kirjat.
Sisältö

»Kertomus ensiksiluotujen Aadamin ja Eevan elämästä, jonka Jumala ilmoitti palvelijallensa Moosekselle, kun hän sai lain taulut Herran kädestä arkkienkeli Mikaelin opettamana.» 
(Suom. Johannes Seppälä, s. 4, Ortokirja 1982)
Aadamin ja Eevan elämä kuvaa 1. Mooseksen kirjan syntiinlankeemuskertomusta ja sen jälkeisiä tapahtumia. Kirja kuvaa Aadamin ja Eevan katumusta ja heidän itkuaan siitä, että he rikkoivat Jumalan käskyä vastaan. Kirjan narratiivissa Eeva ja hänen poikansa Seet kulkevat Paratiisin lähistöllä karkotuksen jälkeen. Heille ilmestyy arkkienkeli Mikael, joka ilmoittaa, että Aadam kuolee kolmen päivän päästä. Aadamin ja Eevan elämä korostaa ylösnousemuksen odotusta. Kirjassa on allegoriaa Jeesuksen ristinkuolemasta ja kasteesta.
Suomennokset

Aadamin ja Eevan elämä on ilmestynyt kreikankielisellä nimellään Mooseksen ilmestyskirja Ortokirjan kustantamana ja Johannes Seppälän kääntämänä vuonna 1982.
Aiheesta muualla

http://www.ilias.fi/ortokirja/16.htm
Stressi-Erkki

| Stressi-Erkki> Stressed Eric |
| --- | --- |
Tyyli:  animaatio-komedia
Kestoaika:  30 min
Alkuperämaa:   Yhdistynyt kuningaskunta
Alkuperäiskieli:  englanti
Verkko:  BBC Two
Esitetty:  2.4.1998 – 11.10.2000, 11.10.2003 (Uusi-Seelanti)
Tuotantokausia:  2
Jaksoja:  13
Tuotanto
Vastaava(t) tuottaja(t):  Arlene Klasky, Gábor Csupó
Ohjaaja(t):  Stig Bergqvist
Käsikirjoittaja(t):  Carl Gorham Michael Hatt
Säveltäjä(t):  Peter Baikie Mat Clark Jason McDermid
Leikkaaja(t):  John Bryant
Aiheesta muualla
Virallinen sivusto
IMDb 
Stressi-Erkki (Stressed Eric) on brittiläinen animaatiosarja, jonka tuotti Absolutely Productions BBC Two -televisiokanavalle ja Television New Zealandille. Sarja kertoo Erkki Heiveröstä (Eric Feeble), keskiluokkaisesta miehestä, joka on aina pahasti stressaantunut perheensä, työnsä, työtovereidensa ym. vuoksi.
Sarjan idea

Eric Feeble on 40-vuotias mies, joka ei ole päässyt yli avioerostaan, asuu keskiluokkaisessa lontoolaisessa talossa ja on aina kovan paineen ja stressin alla elämänsä kaikilla osa-alueilla. Hänen kaksi lastaan, Claire ja Brian, piinaavat häntä pelolla ja huolilla päivittäin. Claire on hauras kuusivuotias, joka on allerginen laajalle kirjolle asioita vehnästä poneihin, kun taas Brian on oppimisvaikeuksinen kymmenvuotias, joka on jäänyt kolmesti peräkkäin luokalleen. Perheen au pair Maria on 18-vuotias portugalilainen nainen, jolla on vakava alkoholiongelma. Huolimatta Ericin toistuvista yrityksistä pitää hänet kontrollissa ja keskittyneenä, Maria näyttää olevan tunteja lattialla sammuneena.
Ericin entinen vaimo Liz soittelee Ericille jatkuvasti, mikä vain pahentaa hänen stressiään, ja menestynyt snobimainen Perfectin naapuriperhe näyttää Ericille jatkuvasti kivuliaasti, millaista elämä voisi olla.
Ericin työpaikkakaan ei missään tapauksessa ole pakopaikka jokapäiväisiltä huolilta. Hänen pomonsa, Paul Power (PP), on kovaääninen ja epäkohtelias. Hän on alentanut Ericin apulaisjohtajan paikalta ala-arvoiseksi virkailijaksi toimistoon, joka on siivouskomeron ja miesten vessan välissä. Hänen sihteerinsä Alison on hyödytön soitellen koko työaikansa omia puheluitaan ja jättäen huomiotta Ericin huomautukset.
Lähes joka jakson päätteeksi Ericin stressi kipuaa huippupisteeseen, jossa sykkivä otsasuoni irtoaa ja kiertyy hänen kaulansa ympärille kuristamaan häntä.
Ääninäyttelijät

Mark Heap Eric Feeblenä (UK) & (NZ)
Morwenna Banks Claire Feeblenä ja Heather Perfectinä
Rebecca Front Liz Feeblenä
Gordon Kennedy useissa eri rooleissa
Doon Mackichan Maria Gonzalezina ja Alison Scabiena
Geoffrey McGivern Calebina ja Paul Powerina
Paul Shearer Docina
Alison Steadman Mrs Perfectinä
Yhdysvaltalaismukaelmassa Mark Heapin äänen korvasi Hank Azaria.
TV-historia

Sarjan ensiesitys oli BBC Two:lla huhtikuussa 1998 sisältäen kaksi kautta.
Suomessa sarjaa esitti Nelonen vuonna 2000.
Jaksot > 1. kausi

Nativity
Sex
Pony
Hospital
Potato
Tidy
Jaksot > 2. kausi

Cricket
Bursting
Team
Tent
Crush
Au Pair
Drool
Aiheesta muualla

Virallinen sivusto (Arkistoitu – Internet Archive)
Absolutely Productionsin sivusto
Käännös suomeksi
Karen McDougal

| Karen McDougal |
| --- | --- |
 Karen McDougal
Henkilötiedot
Syntynyt: 23. maaliskuuta 1971 (ikä 53) Merrillville, Indiana
Kansalaisuus:   Yhdysvallat
Ammatti:  valokuvamalli
Malli
Pituus:  173 cm
 Nimikirjoitus
Aiheesta muualla
Kotisivut
Karen McDougal (s. 23. maaliskuuta 1971 Merrillville, Indiana) on yhdysvaltalainen valokuvamalli ja Playboy-tyttö.
McDougal oli Playboyn joulukuun 1997 Playmate of the Month ja vuoden 1998 Playmate of the Year.
McDougal on tehnyt menestyksekkään mallinuran Playboyssa poseeraamisensa jälkeen. Hän esiintyy myös Charlien enkelit -elokuvassa, tosin pienessä sivuosassa.
Karen McDougal on lehtitietojen mukaan ollut jonkinlaisessa sukupuolisuhteessa vuonna 2006 Donald Trumpin kanssa. Hänelle on maksettu suhdetta koskevista tiedoista, mutta tietoja ei ole julkaistu. Maksaja oli mediayhtiö American Media, joka toimi yhteistyössä Trumpin silloisen asianajajan Michael Cohenin kanssa. McDougal haastoi uutiskanava Fox Newsin oikeuteen vuonna 2019, kun kanavan juontaja Tucker Carlson oli sanonut hänen kiristäneen rahaa Donald Trumpilta. Tapaus ei johtanut syytteeseen.
Aiheesta muualla

McDougalin viralliset kotisivut (englanniksi)
Karen McDougal Internet Movie Databasessa. (englanniksi)
Karen McDougal Playboy.com.issa (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa